
 Regulile Goului


 
Goul se joacă pe un caroiaj de linii cu piese albe şi negre care sunt plasate alternativ de către cei doi jucători. O piesă plasată pe tablă nu mai este mutată, dar poate fi capturată de adversar şi înlăturată de pe tablă. Tabla standard este de 19X19, dar se poate juca pe orice dimensiuni, alte două variante întâlnite în concursuri fiind 9X9, şi 13X13.



Captura se produce în momentul înlăturării tuturor libertăţilor a unei piese sau grup de piese.



O libertate este o intersecţie alăturată unei piese pe linie. O 

intersecţie alăturată pe diagonală, nu este libertate. 





Două sau mai multe piese de aceeaşi culoare aflate în contact pe linie  îşi însumează libertăţile, devenind un grup solidar.



Două piese de culori opuse aflate în contact îşi anulează reciproc libertatea din punctul de contact.



Intersecţiile libere, (neocupate de piese), înconjurate perfect de piese de aceeaşi culoare, sunt puncte de teritoriu şi fiecare intersecţie valorează un punct. Fiecare prizonier valorează un punct.



Scopului jocului este de a înconjura cît mai mult teritoriu, deci de a obţine cît mai multe puncte.



Ko este o poziţie în care piesa atacatoare capturează doar o piesă adversă şi rămâne cu o singură libertate. Este interzisă recaptura imediată. Ea poate fi capturată o mutare mai târziu.



Resurse online: http://arad.goclub.ro/tutorial/ evident, tutorial.

http://romaniango.org/ o istorie a Goului în România, şi nu numai.

http://www.frgo.ro/ situl Federaţiei Române de Go

http://brailago.ro     situl Asociaţiei de Go Brăila. 

Situri în Engleză

http://senseis.xmp.net o wikienciclopedie a Goului.

http://www.europeangodatabase.eu baza de date europeană.

Nu e nevoie să copiaţi adresele. Reţineţi brailago.ro şi la pagina Go pe Web, sau categoria situri, găsiţi aceste adrese plus multe altele.  

